
AVIZ
asupra proiectului de lege pentru modificarea art. 18 din Legea nr. 333/2003 privind paza obiectivelor, bunurilor, valorilor şi 

protecţia persoanelor


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectului de lege pentru modificarea art. 18 din Legea nr. 333/2003 privind paza obiectivelor, bunurilor, valorilor şi protecţia persoanelor, trimis cu adresa nr. Pl.x- 535 din 12 iunie 2006 şi înregistrată sub nr. 31/798 din 12.06.2006.



Camera Deputaţilor este Cameră decizională.



Senatul, în calitate de primă Cameră sesizată, a adoptat propunerea legislativă în şedinţa din 7 iunie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege în şedinţa din 27 iunie 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 359/9.03.2006 precum şi Punctul de vedere al Guvernului cu nr. 912 din 20.03.2006 care precizează că nu susţine adoptarea acestei propuneri legislative.
În urma dezbaterilor, membrii comisiei au constatat că, pentru respectarea dispoziţiilor art. 14 din Ordonanţa de urgenţă a Guvernului nr. 45/2003 privind finanţele publice locale, iniţiatorii nu prevăd sursele de finanţare necesare pentru aplicarea măsurilor propuse. 

Faţă de cele constatate, comisia a hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

